Σκάλα Λακωνίας

Η Σκάλα είναι κωμόπολη του Νομού Λακωνίας και έδρα του καλλικρατικού Δήμου Ευρώτα. Ο οικισμός βρίσκεται 38 χιλιόμετρα νοτιοανατολικά της Σπάρτης. Ο πληθυσμός είναι 2.816 κάτοικοι, σύμφωνα με την απογραφή του 2021.

 Ιστορικά στοιχεία 
Το όνομα της κοινότητας προέρχεται από την αποβάθρα του Βασιλοπόταμου που υπήρχε στη συγκεκριμένη θέση, όταν ο ποταμός χτίστηκε για να γίνει πλωτός και να εξυπηρετεί τη διακίνηση εμπορευμάτων κατά τη διάρκεια της Ενετικής περιόδου.

Η Σκάλα αναφέρεται ήδη το 1700 στην ενετική απογραφή, όπου και καταγράφονται 61 οικογένειες με 219 κατοίκους συνολικά. Κατά την Ενετική περίοδο η Σκάλα ήταν μέρος της αυτόνομης επαρχίας (τεριτόριο) της πεδιάδας του Έλους. Ύστερα από την επιστροφή των Οθωμανών το 1715 η σημασία της Σκάλας υποβαθμίστηκε αφού αποκόπηκε από τα δίκτυα μεταφορών λόγω της παραμέλησης των ενετικών έργων στον Βασιλοπόταμο.

 Περιγραφή 
Τον κάμπο της Σκάλας τον διασχίζουν δύο ποτάμια, ο Βασιλοπόταμος και ο Ευρώτας, τα οποία συντελούν στο να είναι μια από τις πιο εύφορες περιοχές της Λακωνίας. Οι κάτοικοι ασχολούνται κυρίως με τη γεωργία, με σημαντικότερες καλλιέργειες τα πορτοκάλια Βαλέντσια, τα μανταρίνια και τη μελισσοκομία.

 Διοικητική ιστορία 
Η κοινότητα Σκάλας συστάθηκε στις 31 Αυγούστου 1912 με την απόσπαση του οικισμού Σκάλα από το δήμο Τρινάσου και τον ορισμό του ως έδρα της κοινότητας. Η κοινότητα καταργήθηκε το 1994. Ο δήμος Σκάλας συστάθηκε με την απόσπαση του οικισμού Σκάλα από την κοινότητα Σκάλας και τον ορισμό του ως έδρα του δήμου στις 5 Ιουλίου 1994 λειτούργησε ως δήμος ως την κατάργησή του το 2010 και την προσάρτησή του στο δήμο Ευρώτα.

 Κοινοτάρχες και δήμαρχοι 
Διάρκεια θητείαςΚάτοχος  Σημειώσεις+Κοινότητα Σκάλας (1912-1994)1912-1978Πρόεδροι της Κοινότητας Σκάλας1979-1982Κωνσταντίνος ΣκάλκοςΕκλεγείς το 1978 με ποσοστό 52,3%.  1983-1990Ιωάννης Λιναρδάκος Εξελέγη για πρώτη φορά το 1982 με 50,2%  και επανεξελέγη το 1986 με 44,1%1991-1994Βασίλειος ΘεοδωσάκοςΕκλεγείς το 1990 με 55,5%.Δήμος Σκάλας (1994-2010)1995-1998Γεώργιος Γρυπιώτης Πρώτος δήμαρχος. Εξελέγη με ποσοστό 53,6% το 1994. 1999-2002Βασίλειος ΘεοδωσάκοςΕξελέγη το 1998 με 50,8%.2003-2006Παναγιώτης ΜαστρογιαννάκοςΕξελέγη το 2002 με ποσοστό 51,1%.2007-2010Ιωάννης ΓρυπιώτηςΤελευταίος δήμαρχος Σκάλας, ως την προσάρτηση του δήμου. Νικητής των εκλογών του 2006 με ποσοστό 62,4%.   Δήμος Ευρώτα (2011-σήμερα)2011-σήμεραΟι δήμαρχοι του δήμου Ευρώτα.

 Αθλητισμός 
Ο Άρης Σκάλας είναι το μεγαλύτερο ποδοσφαιρικό σωματείο στη Σκάλα. Ιδρύθηκε το 1931 με έδρα τον οικισμό. Τα χρώματα του είναι το πράσινο και το λευκό και για σήμα έχει τον θεό του πολέμου, Άρη. Αγωνίζεται στο γήπεδο της Σκάλας.

 Παραπομπές 

Κατηγορία:Κωμοπόλεις της περιφερειακής ενότητας Λακωνίας
Κατηγορία:Δήμος Ευρώτα